CELEX: 62010TA0554
Language: el
Date: 2015-04-22 00:00:00
Title: Υπόθεση T-554/10: Απόφαση του Γενικού Δικαστηρίου της 22ας Απριλίου 2015 — Ευρωπαϊκή Δυναμική κατά Frontex («Δημόσιες συμβάσεις υπηρεσιών — Διαδικασία προσκλήσεως για την υποβολή προσφορών — Υπηρεσίες πληροφορικής, υλικό πληροφορικής και άδειες λογισμικού — Απόρριψη των προσφορών υποψηφίου — Υποχρέωση αιτιολογήσεως — Κριτήρια επιλογής και αναθέσεως — Πρόδηλη πλάνη εκτιμήσεως — Εξωσυμβατική ευθύνη»)

8.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/8
            
         Απόφαση του Γενικού Δικαστηρίου της 22ας Απριλίου 2015 — Ευρωπαϊκή Δυναμική κατά Frontex
   (Υπόθεση T-554/10) (1)
   
   ((«Δημόσιες συμβάσεις υπηρεσιών - Διαδικασία προσκλήσεως για την υποβολή προσφορών - Υπηρεσίες πληροφορικής, υλικό πληροφορικής και άδειες λογισμικού - Απόρριψη των προσφορών υποψηφίου - Υποχρέωση αιτιολογήσεως - Κριτήρια επιλογής και αναθέσεως - Πρόδηλη πλάνη εκτιμήσεως - Εξωσυμβατική ευθύνη»))
   (2015/C 190/09)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Μ. Δερμιτζάκης, δικηγόροι)
   
      Καθού-εναγόμενος: Ευρωπαϊκός Οργανισμός για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης (Frontex) (εκπρόσωποι: S. Vuorensola και H. Caniard, επικουρούμενοι από τους J. Stuyck και A.-M. Vandromme, δικηγόροι)
   
      Αντικείμενο
   
   Αφενός, αίτημα ακυρώσεως των αποφάσεων με τις οποίες απορρίφθηκαν οι προσφορές που είχε υποβάλει η προσφεύγουσα-ενάγουσα στο πλαίσιο της προσκλήσεως υποβολής προσφορών Frontex/OP/87/2010, η οποία αφορούσε σύμβαση-πλαίσιο για «υπηρεσίες ΤΠΕ» στον τομέα των τεχνολογιών διαχειρίσεως και ασφάλειας των πληροφοριών (ΕΕ 2010/S 66-098323), και της προσκλήσεως υποβολής προσφορών Frontex/OP/98/2010, η οποία αφορούσε το EUROSUR Big Pilot Project στον τομέα του συντονισμού των τεχνολογιών πληροφοριών και επικοινωνιών (ΕΕ 2010/S 90-134098), καθώς και όλων των συναφών αποφάσεων, συμπεριλαμβανομένων των αποφάσεων περί αναθέσεως των συμβάσεων σε άλλους υποψήφιους, και, αφετέρου, αγωγή αποζημιώσεως προς αποκατάσταση της ζημίας που προβάλλει ότι υπέστη η προσφεύγουσα-ενάγουσα εξαιτίας της αναθέσεως των συμβάσεων στους εν λόγω υποψηφίους.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής Ένωσης (Frontex) της 18ης Οκτωβρίου 2010, με την οποία απορρίφθηκε η υποβληθείσα από την Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ προσφορά, στο πλαίσιο της προσκλήσεως υποβολής προσφορών 2010/S 66-098323, όσον αφορά την παρτίδα 1 (συστήματα πληροφοριών), για την παροχή υπηρεσιών πληροφορικής, υλικού πληροφορικής και αδειών λογισμικού.
            
         
               2)
            
            
               Ακυρώνει την απόφαση του Frontex της 18ης Οκτωβρίου 2010, με την οποία απορρίφθηκε η υποβληθείσα από την Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ προσφορά, στο πλαίσιο της προσκλήσεως υποβολής προσφορών 2010/S 66-098323, όσον αφορά την παρτίδα 6 (συστήματα διαχειρίσεως περιεχομένου επιχειρήσεων), για την παροχή υπηρεσιών πληροφορικής, υλικού πληροφορικής και αδειών λογισμικού.
            
         
               3)
            
            
               Απορρίπτει την προσφυγή-αγωγή κατά τα λοιπά.
            
         
               4)
            
            
               Η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ φέρει το 50 % των δικαστικών της εξόδων και το 50 % των δικαστικών εξόδων του Frontex, ενώ ο τελευταίος φέρει το 50 % των δικαστικών του εξόδων και το 50 % των δικαστικών εξόδων της Ευρωπαϊκής Δυναμικής — Προηγμένα Συστήματα Τηλεπικοινωνιών Πληροφορικής και Τηλεματικής.
            
         
      (1)  EE C 30 της 29.1.2011.